gl gl gl en gl ar lt gl gl it gl gl gl en so gl gl gl gl gl gl gl eo it gl gl gl gl war gl gl gl es es es gl es zh gl gl gl gl gl gl gl gl gl en en en gl it de gl gl
Nomeado fillo adoptivo deste Concello na sesión plenaria celebrada o 3 de decembro de 1964, sendo rexedor Arcadio Pardiñas.
Manuel Fraga Iribarne foi un político español, diplomático e catedrático de Dereito Político e de Teoría do Estado e Dereito Constitucional; doutor en Dereito e licenciado en Ciencias Políticas e Económicas.
A súa traxectoria política desenvolveuse dende os anos cincuenta do século XX ata o ano 2011, ocupando case ininterrompidamente cargos de relevancia política e institucional. Foi ministro de Información e Turismo entre 1962 e 1969; vicepresidente do Goberno e ministro da Gobernación entre decembro de 1975 e xullo de 1976; e presidente da Xunta de Galicia entre 1990 e 2005.
Ademais de deputado e senador durante moitos anos, foi un dos pais da actual Constitución española de 1978; fundador do partido Reforma Democrática, embrión de Alianza Popular e, á súa vez, do actual Partido Popular de España; e candidato á presidencia do Goberno de España entre 1977 e 1986.
Ademais de polos seus múltiples cargos públicos, o político vilalbés Manuel Fraga pasará á historia por ser un dos primeiros fillos adoptivos nomeado por numerosos concellos da Mariña. Tras o seu falecemento, o 15 de xaneiro de 2012 aos 89 anos, o alcalde de Cervo, Alfonso Villares, asinou un decreto con varias actuacións pola súa condición de fillo adoptivo. Así, durante dous días as bandeiras ondearon a media hasta e con crespón negro en sinal de loito e o día despois do seu falecemento quedaron suspendidos os actos públicos do Concello. O rexedor tamén transmitira as súas condolencias no nome do pobo á familia de Fraga.
Non só o Concello cervense nomeara fillo adoptivo ao vilalbés en 1964. A acta da sesión extraordinaria presidida por Arcadio Pardiñas recolle a aprobación do regulamento de Honores e Distincións. No mesmo documento explícase que a distinción outorgada por Cervo a Manuel Fraga coincide cos acordos adoptados polas corporacións municipais de Ribadeo, Barreiros, Foz, Xove, Viveiro e O Vicedo, que recoñeceron publicamente os méritos «que concorren na persoa» de Fraga.
Os daquela alcaldes dos concellos da fronte litoral decidiron entregar conxuntamente o nomeamento «coa fin de que a amplitude do mesmo sexa considerado en todo o longo e amplo desta costa».
A costa das mil praias
Na acta tamén se recolle o acordo da reunión de responsables municipais que se celebrou o 29 de novembro daquel ano para nomear a Fraga fillo adoptivo en varios concellos, para apoiar a creación dunha oficina de turismo en Ribadeo e promocionar a costa co lema «Las mil playas de la costa verde lucense».
Praza do Concello, s/n
Tel.: +34 982 557 777 - Fax : +34 982 557 729
O Concello de Cervo tamén está contigo nas redes sociais. Sigue toda a súa actualidade a través destas canles e participa!